****

**ANUNŢ**

**Institutul de Boli Cardiovasculare Timișoara** **(Cod fiscal 5189211)** **organizează concurs** în conformitate cu O.M.S. nr. 166/2023 pentru aprobarea metodologiilor privind organizarea şi desfăşurarea concursurilor de ocupare a posturilor vacante şi temporar vacante de medic, medic stomatolog, farmacist, biolog, biochimist şi chimist din unităţile sanitare publice sau din direcţiile de sănătate publică, precum şi a funcţiilor de şef de secţie, şef de laborator şi şef de compartiment din unităţile sanitare fără paturi sau din direcţiile de sănătate publică, respectiv a funcţiei de farmacist-şef în unităţile sanitare publice cu paturi, pentru **ocuparea unui post contractual vacant de executie pe durată nedeterminată cu normă întreagă (7 h/zi) de farmacist în cadrul Farmaciei Institutul de Boli Cardiovasculare Timișoara**.

**Condiții generale de ocupare**:

1. are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
2. cunoaşte limba română, scris şi vorbit;
3. are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
4. are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
5. îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
6. nu a fost condamnat definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
7. nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii
8. sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
9. nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

**Condiții specifice de ocupare:**

1. diplomă de licenţă in Farmacie promoția anului 2005 și ulterioare;
2. diplomă de licenţă in Farmacie promoția anterioara anului 2005 si un an vechime ca farmacist stagiar;
3. Certificat de membru al Colegiului Farmacistilor, cu aviz pentru anul în curs.

Dosarele de concurs se depun la sediul Institutului de Boli Cardiovasculare Timișoara, Timișoara, str. Gheorghe Adam, nr. 13A, Compartimentul RUNOS și trebuie să conțină următoarele documente**:**

1. formularul de înscriere la concurs, conform modelului prevăzut în anexa nr. 2 la Hotărârea Guvernului nr. 1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice (H.G. nr. 1.336/2022);
2. copia de pe diploma de licenţă;
3. copie a certificatului de membru al organizaţiei profesionale cu viza pe anul în curs;
4. dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;
5. acte doveditoare pentru calcularea punctajului prevăzut în anexa nr. 3 la Ordinul 166/2023;
6. certificat de cazier judiciar sau, după caz, extrasul de pe cazierul judiciar;
7. certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
8. adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
9. copia actului de identitate sau orice alt document care atestă identitatea, potrivit legii, aflate în termen de valabilitate;
10. copia certificatului de naștere;
11. copia certificatului de căsătorie sau a altui document prin care s-a realizat schimbarea de nume, după caz;
12. copia carnetului de muncă, conformă cu originalul, sau, după caz, o adeverință care să ateste vechimea în muncă, în meserie și în specialitatea studiilor care să cuprindă activitatea desfășurată;
13. curriculum vitae, model comun european.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

Copiile de pe actele prevăzute la lit. b), c), i), j), k) și l) precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise şi/sau probei practice.

Concursul va consta în următoarele etape și se va desfăsura la termenele stabilite în calendarul de concurs afișat:

1. selecţia dosarelor pentru înscriere (A) şi pentru stabilirea punctajului rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D), prevăzută în anexa nr. 3 la ordin;
2. proba scrisă (proba B)
3. proba practică (proba C).

Rezultatele selecţiei dosarelor de concurs şi punctajul rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D) se afişează cu menţiunea "admis" sau "respins", însoţită, după caz, de motivul respingerii.

Sunt declaraţi admişi candidaţii care au obţinut minimum 50 de puncte la proba scrisă, respectiv 50 de puncte la proba clinică/practică, după caz.

În urma susţinerii tuturor probelor vor fi declaraţi admişi candidaţii care au realizat un punctaj minim de 50 de puncte, în urma calculării mediei aritmetice.

Pentru stabilirea clasificării finale a candidaţilor, în cazul candidaţilor cu punctaje egale, după desfăşurarea tuturor probelor de concurs, se declară admis candidatul care a obţinut punctajul cel mai mare la proba scrisă (B), iar dacă egalitatea se menţine candidaţii aflaţi în această situaţie vor fi departajaţi pe baza punctajului obţinut și anunţat odată cu selecţia dosarelor de concurs la proba suplimentară de departajare (proba D), anexa nr. 3 la ordin.

Obţinerea postului se face strict în ordinea descrescătoare a punctajului realizat.

**Concursul se va desfășura la sediul Institutului de Boli Cardiovasculare Timișoara, în Timișoara, str. Gheorghe Adam, nr. 13A, conform calendarului de concurs afișat.**

|  |  |
| --- | --- |
| **CALENDAR CONCURS** | Data |
| Publicare/afișare anunț | 27.11.2024 |
| **Depunere dosare concurs**  | **28.11.2024 – 18.12.2024 ora 13,00****Luni – Vineri orele 08.00 – 13.00** |
| Afișare rezultate selecție dosare și punctajul rezultat din analiza și evaluarea activității profesionale și științifice | 19.12.2024, ora 12.00 |
| Depunere contestații rezultat selecție dosare | 20.12.2024, ora 12.00 |
| Afișare rezultate contestații selecție dosare | 20.12.2024, ora 15.00 |
| **Proba scrisă**  | **08.01.2025, ora 09.00** |
| Afișarea rezultatelor probei scrise | 08.01.2025, ora 14.00 |
| Depunere contestații proba scrisă | 09.01.2025, ora 14.00 |
| Afișare rezultate contestații probă scrisă | 10.01.2025, ora 14.00 |
| **Proba practică** | **13.01.2025, ora 09.00** |
| Afișare rezultate probă practică | 13.01.2025, ora 13.00 |
| Depunere contestații probă practică | 14.01.2025, ora 13.00  |
| Afișare rezultate contestații proba practică | **15.01.2025, ora 13.00** |
| **Afișare rezultate finale**  | **15.01.2025, ora 15.00** |

TEMATICA PENTRU OCUPAREA POSTULUI DE FARMACIST

1. Hipnotice și sedative.

2. Tranchilizante

3. Antidepresive.

4. Antiparkinsoniene și anticonvulsivante.

5. Analgezice opioide și analgezice antipiretice

6. Antitusive și expectorante.

7. Antiasmatice.

8. Antianginoase.

9. Antihipertensive.

10. Medicația insuficienței cardiace.

11. Medicația anticoagulantă și antiagregantă plachetară

12. Diuretice.

13. Antiulceroase.

14. Medicația tulburărilor de motilitate ale tractului gastrointestinal: antivomitive, antidiareice, laxative – purgative, antispastice.

15. Medicația antiosteoporotică.

16. Medicația dislipidemiilor.

17. Medicația antidiabetică.

18. Antiinflamatoare și antireumatice

19. Antibiotice și chimioterapice antimicrobiene.

20. Formularea soluțiilor și materii prime

21. Tehnologia soluțiilor

22. Forme farmaceutice auriculare. Forme farmaceutice nazale. Forme farmaceutice bucofaringiene

23. Medicamente injectabile: formularea, caracterele și controlul calității

24. Forme farmaceutice perfuzabile

25. Forme farmaceutice oftalmice

26. Emulsii – formulare, materii prime, caracterele și controlul calității

27. Suspensii – formulare, materii prime, tehnologia de fabricare, caracterele și controlul calității

28. Forme farmaceutice semisolide pentru aplicații cutanate – formulare, caracterele și controlul calității

29. Forme farmaceutice rectale – formulare, materii prime, caracterele și controlul calității

30. Comprimate – formulare, materii prime, tehnologia de fabricare, caracterele și controlul calității

31. Capsule operculate

32. Forme farmaceutice moderne

33. Compatibilitatea, stabilitatea și conservarea medicamentelor

34. Biodisponibilitatea medicamentelor. Bioechivalența

35. Regimul produselor toxice și stupefiante conform Legii nr. 339/2005.

36. Exercitarea profesiei de farmacist conform Legii nr. 95/2006.

BIBLIOGRAFIE

1. Cristea AN, Negreş S, Marineci CD, Turculeţ IL, Chiriţă C, Brezina A, Pavelescu M, Hrişcu A, Dogaru MT, Vari CE, Mogoşan C, Popescu F, Cristescu C, Ţarălungă G.: Tratat de Farmacologie, Ediția I, sub redacția Cristea AN, Editura Medicală 2005-2020, pag: 36-49; 50-67; 84-106; 121-131; 138-146; 163-200; 321-366; 371-392; 411-459; 477-495; 507-577; 598-611; 617-638; 661-687; 761-772; 955-1058.

2. Dobrescu D, Negreș S, Dobrescu L, McKinnon R: MEMOMED Ediția a-27-a, Editura Universitară, București, 2021, pag: 52-83; 91-111; 117-155; 188-216; 269-270; 276-309; 325-398; 537-599; 827-862; 873-882; 898-916; 920-943; 1040-1074.

3. Popovici I, Lupuleasa D: Tehnologie Farmaceutică – Volumul I, Ediția a-IV-a, Editura Polirom, Iași, 2017, pag: 168-188; 221-243; 282-329; 330-341; 369-420; 487-528; 587-589; 592-631; 664-715.

4. Popovici I, Lupuleasa D: Tehnologie Farmaceutică – Volumul II, Ediția a-II-a, Editura Polirom, Iași, 2017: 159-221; 253-258, 413-495; 672-713; 777-789; 900-961.

5. Popovici I, Lupuleasa D: Tehnologie Farmaceutică – Volumul III, Ediția a-II-a, Editura Polirom, Iași, 2017: 185-256; 392-530; 621-647.

6. xxxx FR X

7. Legea nr. 339/2005 privind regimul juridic al plantelor, substanțelor și preparatelor stupefiante și psihotrope.

8. HG nr. 1915/2006 pentru aprobarea Normelor metodologice de aplicare a prevederilor Legii nr. 339/2005 privind regimul juridic al plantelor, substanțelor și preparatelor stupefiante și psihotrope.

9. Legea nr. 95/2006 republicată cu modificările și completările ulterioare – Titlul XIV

Relaţii suplimentare se pot obţine la sediul Institutului de Boli Cardiovasculare Timișoara, Timișoara, str. Gheorghe Adam, nr. 13A, Compartimentul RUNOS – tel.: 0256/207355 int.110 şi pe pagina de internet a unităţii, respectiv [www.cardiologie.ro](http://www.cardiologie.ro)**,** pe site-ul M.S. și pe portalul posturi.gov.ro.

**MANAGER**

**PROF. UNIV. DR. LUCA CONSTANTIN TUDOR**

 **Compartiment RUNOS,**

 **Ec. Birda Casiana**